dendrologi
Store norske leksikon,Biologi,Vitenskapsgrener i biologien,Botanikk,Begreper i botanikken
Dendrologi betyr læren om trær og busker. Med trær og busker menes planter som har forvedet stengel og som oftest sekundær tykkelsesvekst, noe som betyr at stengelen er laget av ved og at den blir tykkere for hvert år.
Dendrologi omfatter både systematiske beskrivelser av trær og busker, dyrking og praktisk nytteverdi.Det finnes egne parker rettet mot dendrologi i mange land, disse kalles arboreter. I Norge har vi blant annet et arboret på Milde tilknyttet Universitetet i Bergen. Noen utenlandske arboreter er berømte, for eksempel Arnold Arboretum ved Harvard University i Boston.Dendrokronologi er en metode i arkeologi, der årringer hos trær blir analysert for å finne ut når bygninger og andre gjenstander av tre er laget. Les mer i Store norske leksikon dendrolog arboret tre Eksterne lenker Arboretet på Milde tilknyttet Universitetet i Bergen Arnold Arboretum ved Harvard University, Boston